Gwenno Hywyn

Awdures ac athrawes o Gymraes oedd Gwenno Hywyn (1949–1991). Ysgrifennodd nifer o nofelau poblogaidd ar gyfer pobl ifanc yn cynnwys Tydi Bywyd yn Boen, a addaswyd i gyfres deledu yn 1990.

Magwyd Gwenno yn Llundain nes oedd yn 13 oed ac yna aeth i fyw ym Mhorthmadog a Phen-y-groes. Graddiodd yn y Gymraeg o Goleg Prifysgol Bangor a gweithiodd fel athrawes ail-iaith am gyfnod. Ym 1982 rhoddodd y gorau i ddysgu er mwyn canolbwyntio ar ysgrifennu.

 Bywyd personol 
Roedd hi'n briod a'r athro a bardd John Hywyn (bu farw Ebrill 2024) ac roedd ganddynt ddau o blant, Rhys a Nia. Roeddent yn byw yn Llandwrog. Mae cofeb iddi ym Mharc Glynllifon.

Anrhydeddau
Enillodd wobr Tir na n-Og yn 1988 am 'Tydi Bywyd yn Boen!.

Llyfryddiaeth
Llyfrau gwreiddiol
Anrheg Hud a Lledrith, Cyfres y Cyfarwydd (Gwasg Gomer, 1983)
Gwledd Hud a Lledrith, Cyfres y Cyfarwydd (Gwasg Gomer, 1983)
Hwyl Hud a Lledrith, Cyfres y Cyfarwydd (Gwasg Gomer, 1983)
Rhyfeddod Hud a Lledrith, Cyfres y Cyfarwydd (Gwasg Gomer, 1983)
Cyfrinach Betsan Morgan (Gwasg Gomer, 1986)
Er Mwyn Benja! (Gwasg Gwynedd, 1987)
'Tydi Bywyd yn Boen! (Gwasg Gwynedd, 1987)
Hafan Fach am Byth! (Gwasg Gomer, 1988)
Y Tŷ ar y Clogwyn, Cyfres Baeheli: 1 (Gwasg Gwynedd, 1988)
Bwthyn Lisi Meri, Cyfres Baeheli: 2 (Gwasg Gwynedd, 1988)
Pioden y Nadolig, Cyfres Baeheli: 3 (Gwasg Gwynedd, 1989)
Y Dyn yn y Fynwent, Cyfres Baeheli: 4 (Gwasg Gwynedd, 1989)
'Tydi Cariad yn Greulon! (Gwasg Gwynedd, 1990)
Gwerfyl Gam (Gwasg Gomer, 1990)
Modlen (Gwasg Gwynedd, 1991)
Dyddiadur Delyth Haf, 1991 (Hughes, 1990)
Dydi Pethau'n Gwella Dim! (Gwasg Gwynedd, 1992)

Addasiadau
Daniel Defoe, Robinson Crusoe, Clasuron Mawr y Plant (Gwasg Mynydd Mawr, 1983)
Johanna Spyri, Heidi, Clasuron Mawr y Plant (Gwasg Gomer, 1986) 
Jacqueline Wilson, Cari Wyn: Ditectif y Ganrif! (teitl gwreiddiol: Stevie Day: Supersleuth), Cyfres yr Arddegau (Gwasg Gwynedd, 1989) 
Jacqueline Wilson, Cari Wyn: Cyfaill Cariadon (teitl gwreiddiol: Stevie Day: Lonely Hearts), Cyfres yr Arddegau (Gwasg Gwynedd, 1990) 
Jacqueline Wilson, Cari Wyn: "Gendarme" o Fri (teitl gwreiddiol: Stevie Day: Rat Race), Cyfres yr Arddegau (Gwasg Gwynedd, 1991) 
Maureen Potter, Cathreulig! (teitl gwreiddiol: The Theatre Cat), Llyfrau Cled (Gwasg Gwynedd, 1992)
Richard Dennant, Helynt y Fideo (teitl gwreiddiol: The Video Affair), Cyfres Corryn (Gwasg Gomer, 1983)  
Penelope Lively, Dreigiau Bach Drwg (teitl gwreiddiol: Dragon Trouble), Llyfrau Lloerig (Gomer, 1989) 
Harriet Castor, Pws Pwdin a'i Ffrindiau (teitl gwreiddiol: Fat Puss and Friends), Llyfrau Lloerig (Cyhoeddiadau Mei, 1988)  
Harriet Castor,  Pws Pwdin yn Cael Hwyl! (teitl gwreiddiol: Fat Puss on Wheels), Llyfrau Lloerig (Cyhoeddiadau Mei, 1990)

Cyfeiriadau

Categori:Genedigaethau 1949
Categori:Llenorion Cymraeg
Categori:Llenorion benywaidd yr 20fed ganrif o Gymru
Categori:Llenorion plant Cymraeg
Categori:Marwolaethau 1991
Categori:Nofelwyr Cymraeg